Bil Gejts govorio na sajmu elektronike u Las Vegasu
Pored velikog broja posjetilaca, sajam u las Vegasu će ove godine oboriiti i rekord po veličini izložbenog prostora.
Nekoliko mjeseci uoči povlačenja sa dnevnih dužnosti, kako bi se fokusirao na dobrotvorni rad, prvi čovjek Majkrosofta Bil Gejts održao je tradicionalni govor na medjunarodnom sajmu elektronskih uredjaja u Las Vegasu. Istakao je da Majkrosoftove tehnologije postaju još moćnije i fleksibilnije zahvaljujući upotrebi u svakodnevnom životu. Hiljade ljubitelja tehnoloskih uredjaja satima su čekale na Gejtsov govor, ne očekujući da će on prikazati i video snimak u kome se podsmijava ideji da će nakon povlačenja u julu očajnicki tražiti drugi posao. U oproštajnom videu (), Gejts svira gitaru, moleći za mjesto u grupi U2 i lobirajuci za predsjedničku kandidaturu. Uoči projekcije, Bil Gejts je kazao da nije siguran kako će izgledati njgov posljednji dan na poslu, ali da će to definitivno biti prvi put u posljednjih tridesetak godina da ne radi puno radno vrijeme u Majkrosoftu. Inače, najveći sajam elektronike u zemlji zvanično je počeo u ponedjeljak i trajaće do četvrtka. Očekuje se da će učestvovati blizu tri hiljade izlagača i da će sajam posjetiti oko 140 hiljada ljubitelja elektronike iz više od 130 zemalja. Pored velikog broja posjetilaca, sajam će ove godine oboriiti i rekord po veličini izložbenog prostora. Elektronski uredjaji biće izloženi na prostoru veličine 140 hiljada kvadratnih metara. Neki od najpopularnijih uredjaja u istoriji civilizacije debitovali su na ovom sajmu - video rekorder 1970., kamkorder 1981. i DVD 1996.